Legal Document

Category: 21

Text:
16. ΒΑΣΙΛΙΚΟΝ ΔΙΑΤΑΓΜΑ της 20 Ιουν./8 Ιουλ. 1955 (ΦΕΚ Α΄ 173) Περί των εγγραφών, μετεγγραφών, ποινών, εξετάσεων μαθητών σχολείων Μέσης Εκπαιδεύσεως. Δια του άρθρ. 6 Π.Δ. 352 της 27/31 Μαΐου 1975 (ΦΕΚ Α΄ 103) ωρίσθη ότι όπου εις το Β.Δ. της 20 Ιουν./8 Ιουλ. 1955 αναφέρονται ημερομηνίαι 1η ή 5η Ιουλίου του λοιπού νοούνται η 20η ή 25η Ιουνίου αντιστοίχως. Έχοντες υπ’ όψει τας διατάξεις του άρθρ. 24 του υπ’ αριθ. 1849/1939 Α. Νόμου «περί σχολείων Μ.Ε.», το άρθρ. 10 του υπ’ αριθ. 1800/1939 «περί αστικών σχολείων αμφοτέρων των φύλων», τον Νόμ. 1518/1944 «περί τροποποιήσεως διατάξεων αφορωσών εις την λειτουργίαν των Μέσων Εμπορικών Σχολών», τον υπ’ αριθ. 1468/1944 Νόμον «περί τροποποιήσεως του Α.Ν. 1849/1939», και τον Α.Ν. 1565/1944 «περί τίτλων σπουδών των σχολείων Μέσης Εκπαιδεύσεως» μετά γνωμοδότησιν του Συμβουλίου Επικρατείας διατυπωθείσαν εν τη υπ’ αριθ. 277/1955 πράξει αυτού, προτάσει του Ημετέρου επί της Εθνικής Παιδείας και Θρησκευμάτων Υπουργού. (Αντί για τις σελ. 325(γ)-330,02) Σελ. 325(δ) Τεύχος 707-Σελ. 87 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης 32.Δ.γ.12-16 Απεφασίσαμεν και διατάσσομεν ΚΕΦΑΛΑΙΟΝ Α΄ Εγγραφαί Σχολικόν-Διδακτικόν έτος ΄Αρθρ.1.-(΄Ηδη ισχύουν οι διατάξεις του άρθρ. 1 Π.Δ. 104/1979, ΦΕΚ Α΄ 23, κατωτ. αριθ. 52). Εορτολόγιον ΄Αρθρ.14-18.-(΄Ηδη ισχύουν οι διατάξεις των άρθρ. 26 έως 28 Π.Δ. 104/1979, ΦΕΚ Α΄ 23, κατωτ. αριθ. 52). Σελ. 326(δ) Τεύχος 707-Σελ. 88 ΚΕΦΑΛΑΙΟΝ Δ΄ Περί εξετάσεων κλπ. Μαθητών Φοίτησις και επίδοσις Από το σχολ. έτος 1979-1980 για τα θέματα της φοιτήσεως των μαθητών των κατωτ. άρθρ. 19-27 θα ισχύσουν οι διατάξεις των άρθρ. 20 έως και 25 Π.Δ. 104/1979 (ΦΕΚ Α΄ 23), κατωτ. αριθ. 52. ΄Αρθρ.19.-1.Η προαγωγή και η απόλυσις των μαθητών των σχολείων Μέσης Εκπαιδεύσεως εξαρτάται εκ της τακτικής φοιτήσεως αυτών εις το σχολείον, εκ της ετησίας εις τα μαθήματα επιδόσεως και διαγωγής αυτών. 2.Το σχολείον παρακολουθεί την τακτικήν ή μη φοίτησιν των μαθητών και την εν γένει εντός και εκτός του σχολείου διαγωγήν αυτών, έλεγχον την εις τα μαθήματα επίδοσίν των δια προφορικών και γραπτών δοκιμασιών, διεξαγομένων κατά την διάρκειαν του διδακτικού έτους. Βιβλία δελτία απουσιών ΄Αρθρ.20.-1.Δια τον έλεγχον των απουσιών των μαθητών τηρείται ίδιον βιβλίον απουσιών (απουσιολόγιον) εις ο καταχωρίζονται καθ’ έκαστον μήνα αι απουσίαι εκάστου μαθητού εις έκαστον μάθημα, λαμβανόμεναι εκ του ημερησίου δελτίου απουσιών. Αρίθμησις απουσιών Άρθρ.21.-1.Αι απουσίαι αριθμούνται ανά μία δι’ εκάστην διδακτικήν ώραν. Δια μαθητήν απουσιάζοντα εκ μαθήματος διδασκομένου επί δύο ώρας ημερησίως σημειούνται δύο απουσίαι κ.ο.κ. 32.Δ.γ.16 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης Τρόπος διαπιστώσεως απουσιών ΄Αρθρ.22.-1.Η τήρησις του απουσιολογίου ανατίθεται εις Καθηγητήν οριζόμενον υπό του Διευθυντού με αναπληρωτήν έτερον Καθηγητήν. 2.Η σύνταξις του ημερησίου δελτίου απουσιών ανατίθεται εις μαθητήν υπό του Διευθυντού οριζόμενον και αναπληρούμενον εφ’ όσον τούτο καθίσταται αναγκαίον υπό ετέρου μαθητού. Το δελτίον τούτο ελέγχεται υπό του διδάσκοντος, μονογραφείται υπ’ αυτού ως προς τας εν τη οικεία στήλη σημειωθείσας απουσίας και επιστρέφεται εις τον μαθητήν δια να σημειώνη εν τη οικεία στήλη τους απουσιάζοντας εκ του μαθήματος της επομένης ώρας. Ούτω συμπεπληρωμένον και μονογραφημένον υπό των διδασκόντων το δελτίον τούτο παραδίδεται μετά την λήξιν των ημερησίων μαθημάτων εις τον ωρισμένον υπό της Διευθύνσεως Καθηγητήν συμφώνως τη παρ. 1 του παρόντος άρθρου, όστις καταχωρίζει τας απουσίας εις το απουσιολόγιον. Τα ημερήσια δελτία απουσιών εκάστου μηνός φυλάσσονται μερίμνη της Διευθύνσεως μέχρι τέλους του επομένου σχολικού έτους. Καταχώρησις απουσιών κλπ. ΄Αρθρ.23.-1.Το σύνολον των κατά τας διατάξεις του προηγουμένου άρθρου σημειωθεισών απουσιών εκάστου διμήνου αναγράφεται μερίμνη του Διευθυντού εις το βιβλίον του οικείου ελέγχου (άρθρ. 32) εντός δεκαπενθημέρου από της λήξεως του διμήνου. 2.Εντός του πρώτου δεκαημέρου μετά την λήξιν εκάστου διμήνου οι διδάσκοντες συνερχόμενοι εις συνεδρίαν συσκέπτονται περί της τακτικής φοιτήσεως, επιμελείας, επιδόσεως και διαγωγής των μαθητών και αναλόγως λαμβάνουν τα προσήκοντα μέτρα περί της βελτιώσεως αυτών, καταγραφομένων των πορισμάτων εις το βιβλίον πρακτικών του καθηγητικού συλλόγου, όπερ ελέγχεται κατά την υπό του Γενικού Επιθεωρητού επιθεώρησιν. Εξαίρεσις από του μαθήματος της Ωδικής ΄Αρθρ.24.-1.Μαθηταί, αδυνατούντες λόγω παθήσεως ή μειονεκτικότητος των φωνητικών των οργάνων να έχουν επίδοσιν εις το μάθημα της Ωδικής, δύνανται δι’ αποφάσεως του καθηγητικού συλλόγου να εξαιρεθούν της βαθμολογίας εις το μάθημα τούτο. 2.Οι κατά τας διατάξεις της προηγουμένης παραγράφου εξαιρούμενοι της βαθμολογίας εις το μάθημα της Ωδικής μαθηταί υποχρεούνται πάντως εις την φοίτησιν κατά την διδασκαλίαν του μαθήματος. 3.Ο καθηγητικός σύλλογος αποφαίνεται περί της κατά τας διατάξεις του παρόντος άρθρου εξαιρέσεως, επί τη βάσει σχετικής ιατρικής βεβαιώσεως, προσεπιβεβαιουμένης υπό του αρμοδίου σχολιάτρου ή προκειμένου περί μειονεκτικότητος των φωνητικών οργάνων, κατόπιν εισηγήσεως του οικείου διδάσκοντος το μάθημα της Ωδικής. 4.Η κατά τας διατάξεις του παρόντος άρθρου εξαίρεσις πρέπει να γίνεται εντός του Α΄ διμήνου το βραδύτερον εκτός εάν η πάθησις εξεδηλώθη μεταγενεστέρως. Εξαίρεσις από του μαθήματος της  Γυμναστικής ΄Αρθρ.25.-1.Κατά το πρώτον 15θήμερον από της ενάρξεως των μαθημάτων και κατά το πρώτον πενθήμερον εκάστου διμήνου επιτροπή αποτελουμένη εκ του διευθυντού του σχολείου, του σχολιάτρου και του γυμναστού προβαίνει εις εξέτασιν των μαθητών και εξαιρεί τους μαθήματος της Γυμναστικής τους έχοντας προς τούτο λόγους υγείας σοβαρούς. Περί τούτου ειδοποιούνται άπαντες οι μαθηταί και δια προφορικών ανακοινώσεων υπό του Διευθυντού και των διδασκόντων και δι’ αναρτήσεως σχετικής αγγελίας εις την πινακίδα των ανακοινώσεων του σχολείου άμα τη ενάρξει των μαθημάτων. 2.Εις περίπτωσιν καθ’ ην δεν υπάρχει σχολίατρος εν τη έδρα του σχολείου, προς απαλλαγήν από του μαθήματος της Γυμναστικής, υποβάλλεται ένορκον πιστοποιητικόν ιδιώτου ιατρού υπό του Διευθυντού του σχολείου οριζομένου βεβαιούντος την πάθησιν και εκθέτοντος τας συνεπείας εις ας εκτίθεται ο μαθητής ασκούμενος κατά την διδασκαλίαν του μαθήματος της Γυμναστικής. Το κατά τα ανωτέρω πιστοποιητικόν διαβιβάζεται εις τον αρμόδιον Επιθεωρητήν σχολίατρον, ίνα εκφέρη την επ’ αυτού γνώμην του επαρκώς ητιολογημένην. Η ούτω διατυπουμένη γνώμη του Επιθεωρητού σχολιάτρου λαμβάνεται υπ’ όψιν ως γνώμη του ελλείποντος τρίτου μέλους της κατά τας διατάξεις της προηγουμένης παραγράφου απαρτιζομένης Επιτροπής. 3.Η κατά τας διατάξεις του παρόντος άρθρου εξαίρεσις από του μαθήματος της Γυμναστικής δύναται να είναι ή δι’ ολόκληρον το διδακτικόν έτος ή δι’ ωρισμένα δίμηνα. Εν πάση περιπτώσει δεν επιτρέπεται εξαίρεσις δια δίμηνα προγενέστερα του διμήνου, καθ’ ο αιτείται η εξαίρεσις. Οι εξαιρούμενοι του μαθήματος της Γυμναστικής δεν βαθμολογούνται δια το δίμηνον ή τα δίμηνα, δι’ α εξηρέθησαν. Χαρακτηρισμός ελλειπούς φοιτήσεως ΄Αρθρ.26.-(Κατηργήθη δια του άρθρ.,4 Β.Δ. 229 της 26 Μαρτ./2 Απρ. 1965, κατωτ. αριθ. 19). (Αντί της σελ. 331(β) Σελ. 331(γ) Τεύχος 369-Σελ. 133 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης 32.Δ.γ.16 Ενημέρωσις γονέων και κηδεμόνων περί  της προόδου, φοιτήσεως κλπ. των μαθητών ΄Αρθρ.2.-(Κατηργήθη δια του άρθρ. 4 Β.Δ. 229 της 26 Μαρτ./2 Απρ. 1965, κατωτ. αριθ. 19). Προθεσμία εγγραφών ΄Αρθρ.27.-1.Η Διεύθυνσις του σχολείου οφείλει μετά την εις το σχολείον επάνοδον απουσιάζοντος μαθητού να ζητή παρ’ αυτού τας δεούσας εξηγήσεις περί των λόγων εις ους οφείλεται η σημειωθείσα απουσία και εις την περίπτωσιν συνεχούς απουσίας πλέον των έξ ημερών προβάλλεται λόγος ασθενείας να ζητήση προς δικαιολόγησιν των απουσιών τούτων την άμεσον προσκόμισιν των υπό του άρθρ. 29 του παρόντος Δ/τος προβλεπομένων δικαιολογητικών και να καταστήση άμα εις αυτόν και εις τον κηδεμόνα αυτού γνωστάς τας συνεπείας της μη εγκαίρου προσαγωγής των δικαιολογητικών ασθενείας. 2.Αν κατά τινα μήνα μαθητής τις απουσιάζει συστηματικώς έκ τινος μαθήματος ή αν αι απουσίαι αυτού εν τω συνόλω υπερβαίνουν τας 20, οφείλει ο Διευθυντής του Γυμνασίου να καλέση τον γονέα ή τον κηδεμόνα αυτού να προσέλθη εντός 15 το πολύ ημερών εις το γραφείον του σχολείου ίνα παράσχη εξήγησιν δια τας σημειωθείσας απουσίας. 3.Η κοινοποίησις των κατά τας διατάξεις της προηγουμένης παραγράφου προσκλήσεων γίνεται δια της πινακίδος του σχολείου. ΄Αν τις των κατά τα ανωτέρω καλουμένων δεν προσέλθη η Διεύθυνσις του σχολείου οφείλει ν’ αποστείλη προς αυτόν πρόσκλησιν, καθ’ ον τρόπον κρίνει προσφορώτερον, δυναμένη και να απομακρύνη προσωρινώς εκ των μαθημάτων τον αδικαιολογήτως απουσιάζοντα μαθητήν μέχρι της προσελεύσεως του γονέως ή κηδεμόνος αυτού. 4.Τον Διευθυντήν βοηθεί εις τα εν τω παρόντι άρθρω αναφερόμενα έργα και τη εντολή του αναπληροί αυτόν άλλος καθηγητής υπό του ιδίου οριζόμενος. 5.Οι γονείς και κηδεμόνες των μαθητών οφείλουσι να προσέρχωνται εις το τέλος εκάστου διμήνου εις το σχολείον, ίνα λαμβάνωσι περί της προόδου και της τακτικής ή μη φοιτήσεως των μαθητών των υπ’ αυτών κηδεμονευομένων. Ο Διευθυντής δύναται ν’ απομακρύνη προσωρινώς τον μαθητήν εκ του σχολείου, ίνα ούτος επανέλθη μετά του κηδεμόνος του, εφ’ όσον ο τελευταίος δεν ενδιεφέρθη επί δύο συνεχή δίμηνα να λάβη γνώσιν περί της προόδου του μαθητού, ον κηδεμονεύει. ΄Αρθρ.28-29.(Προβλέποντα περί των συνεπειών ελλιπούς φοιτήσεως και περί του τρόπου δικαιολογήσεως απουσιών, κατηργήθησαν δια του άρθρ. 4 Β.Δ. 229 της 26 Μαρτ./2 Απρ. 1965 κατωτ. αριθ. 19). Σελ. 332(γ) Τεύχος 369-Σελ. 134 ΄Αρθρ.30-51.(Κατηργήθησαν αντικατασταθέντα δια των διατάξεων των άρθρ. 7-31 Β.Δ. 543/1965, κατωτ. αριθ. 20). Εξετάσεις προς βελτίωσιν του βαθμού ΄Αρθρ.52.1-4.Αντικατεστάθησαν δια των διατάξεων του άρθρ. 24 Β.Δ. 490/68, κατωτ. αριθ. 22).  «5.Μαθηταί τελευταίας τάξεως Ιδιωτικών Λυκείων επιθυμούντες να βελτιώσουν τον γενικόν βαθμόν ή τον μερικόν της απολυτηρίου εξετάσεώς των εις μάθημα ή μαθήματα τινά κατά χρονικήν περίοδον, καθ’ ην δεν λειτουργούν εξεταστικαί Επιτροπαί απολυτηρίων εξετάσεων Ιδιωτικών Λυκείων, υφίστανται την εξέτασιν ταύτην ενώπιον Συλλόγων Καθηγητών Δημοσίου Λυκείου οριζομένου υπό του Γενικού Επιθεωρητού Μέσης Εκπαιδεύσεως της περιφερείας του Ιδιωτικού Λυκείου. Παρά του Συλλόγου των Καθηγητών του Δημοσίου τούτου Λυκείου συντάσσεται εις τριπλούν σχετικόν πρακτικόν περί της επιτυγχανομένης νέας βαθμολογίας, εξ ων έν αντίτυπον υποβάλλεται εις τον οικείον Γενικόν Επιθεωρητήν το δε έτερον αποστέλλεται εις τον Διευθυντήν του Ιδιωτικού Λυκείου δια την παρ’ αυτών αντικατάστασιν του κατατεθέντος τίτλου σπουδών. Εις εκάστην Γενικήν Επιθεώρησιν Μέσης Εκπαιδεύσεως τηρείται ίδιον βιβλίον παρακολουθήσεως της εφ’ άπαξ διενεργουμένης ως άνω εξετάσεως». Η παρ. 5 προσετέθη δια του άρθρ. 4 Β.Δ. 339 της 16/26 Απρ. 1966 (ΦΕΚ Α΄ 91). Περί μαθητών σχολείων της Αλλοδαπής ΄Αρθρ.53.-1.Μαθηταί έχοντες ενδεικτικόν ή αποδεικτικόν ανεγνωρισμένου ελληνικού γυμνασίου ή Εμπορικής Σχολής της Αλλοδαπής εγγράφονται ή μετεγγράφονται εις την αντίστοιχον τάξιν άνευ ουδεμιάς άλλης διατυπώσεως. 2-3.-(Κατηργήθησαν δια του άρθρ. 5 Β.Δ. 664/ 1969, κατωτ. αριθ. 24). 4.Μαθηταί ανεγνωρισμένων Ελληνικών Γυμνασίων ή Εμπορικών Σχολών της Αλλοδαπής οίτινες παρεπέμφθησαν εις ανεξέτασιν συνεπεία υστερήσεώς των εις μαθήματα μη διδασκόμενα εν τοις Γυμνασίοις του Κράτους ή ταις Εμπορικαίς Σχολαίς, εφ’ όσον θα φοιτήσωσιν εις Γυμνάσιον ή Εμπορικήν Σχολήν του Κράτους, θεωρούνται προαχθέντες εις την αμέσως ανωτέραν τάξιν και δυνάμει του τίτλου των εγγράφωναι εις αυτήν. 32.Δ.γ.16 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης 5.Εάν παρεπέμφθησαν εις μαθήματα, διδασκόμενα εις ανεγνωρισμένα σχολεία της Αλλοδαπής και μη διδασκόμενα εν τοις Κρατικοίς Σχολείοις τότε το αποτέλεσμα εξάγεται κατά τας κειμένας διατάξεις υπό του Συλλόγου μη λαμβανομένου υπ’ όψει των μη διδασκομένων εν τοις Κρατικοίς σχολείοις μαθημάτων. (Οσάκις τότε κατά το ούτως εξαγόμενον αποτέλεσμα προκύπτει περίπτωσις κατά τας διατάξεις του παρόντος παραπομπής εις ανεξέτασιν του μαθητού εις μαθήματα διδασκόμενα εις τα σχολεία του Κράτους, υφίσταται εις ταύτα ο μαθητής την νόμιμον εξέτασιν, χωρίς να λαμβάνηται υπ’ όψιν η βαθμολογία των μη διδασκομένων μαθημάτων). Η αυτή διαδικασία τηρείται και δια μαθητάς της τελευταίας τάξεως υφισταμένους απολυτήριον εξέτασιν. 6.Μαθηταί διαμένοντες εν τω Εξωτερικώ και εις πόλιν, όπου δεν λειτουργεί ανεγνωρισμένον Ελληνικόν Σχολείον ή λειτουργούν μόνον ωρισμέναι τάξεις αυτού, και αι συνθήκαι της συγκοινωνίας είναι τοιαύται ώστε να μη δύνανται να μεταβώσιν εις άλλα σχολεία ανεγνωρισμένα προς φοίτησιν, δύνανται κατόπιν εγκρίσεως του Γενικού Επιθεωρητού των σχολείων της Αλλοδαπής να υποστώσι κατατακτήριον εξέτασιν ενώπιον του Συλλόγου άλλου ανεγνωρισμένου σχολείου, οριζομένου υπό του αυτού Γενικού Επιθεωρητού. Εφ’ όσον όμως αι συνθήκαι συγκοινωνίας είναι τοιαύται, ώστε να μη επιτρέπωσι την μετάβασιν του υπό εξέτασιν εις την πόλιν, ένθα λειτουργεί πλήρες γυμνάσιον, δύναται ο Γενικός Επιθεωρητής των σχολείων Αλλοδαπής, να εγκρίνη, όπως υποστώσιν ούτοι την εξέτασίν των, προαγωγικήν ή απολυτήριον ενώπιον του συλλόγου του πλησιεστέρου ανεγνωρισμένου σχολείου Μέσης Εκπαιδεύσεως, του οποίου λειτουργούν αι κατώτεραι μόνον τάξεις. Η εξέτασις γίνεται μόνον γραπτώς επί της διδακτέας ύλης της τάξεως, εξ ης ζητεί να λάβη ενδεικτικόν προαγωγής ή απολυτήριον. Τα γραπτά δοκίμια αποστέλλονται εις τον Γενικόν Επιθεωρητήν των σχολείων της Αλλοδαπής και βαθμολογούνται υπό Επιτροπής καταρτιζομένης κοινή αποφάσει του Γενικού Επιθεωρητού Σχολείων Αλλοδαπής, του Γενικού Επιθεωρητού Μέσης Εκπαιδεύσεως της Α΄ Εκπαιδευτικής περιφερείας και ενός Εκπαιδευτικού Συμβούλου οριζομένου υπό του Κ.Δ.Γ.Σ.Ε. μετ’ αναφοράν του Γενικού Επιθεωρητού Σχολείων Αλλοδαπής. Το αποτέλεσμα εξάγεται συμφώνως προς τας ισχυούσας διατάξεις περί των σχολείων του Κράτους τους δε τίτλους σπουδών, εκδίδει ο Γενικός Επιθεωρητής των σχολείων Αλλοδαπής υποχρεούμενος να τηρή τα σχετικά βιβλία ελέγχου βαθμολογίας, πρακτικών, πιστοποιητικών σπουδής κατά τα περί των λοιπών σχολείων κεκανονισμένα. 7.Μαθηταί προερχόμενοι εκ των εν τη Αλλοδαπή Ανεγνωρισμένων Ελληνικών σχολείων, επιθυμούντες δε να φοιτήσωσι εις Δημόσιον ή Ιδιωτικόν σχολείον της ημεδαπής και μη διδαχθέντες εν τω σχολείω εξ’ ου προέρχονται το μάθημα των Λατινικών, οι μεν των δύο ανωτέρων τάξεων, (Ζ΄ και Η΄) απαλλάσσονται της βαθμολογίας των Λατινικών εις αμφοτέρας τας τάξεις οι δε των Ε΄ και ΣΤ΄ εξετάζονται και βαθμολογούνται μόνον κατά τας απολυτηρίους αυτών εξετάσεις. Η απαλλαγή εκ της βαθμολογίας δεν απαλλάσσει τούτους εκ της υποχρεώσεως της παρακολουθήσεως του εν λόγω μαθήματος. Τρόπος συντάξεως τίτλων σπουδών ΄Αρθρ.54.-1.Οι υπό των σχολείων Μέσης Εκπαιδεύσεως εκδιδόμενοι τίτλοι σπουδών συντάσσονται ως ακολούθως: α)Εις πτυχία, απολυτήρια, ενδεικτικά και αποδεικτικά σπουδών εν γένει «σχολικής χρήσεως» αναγράφεται κάτωθεν του τίτλου του σχολείου και του είδους του τίτλου σπουδών, το σχολικόν έτος, καθ’ ο εκδίδεται ο τίτλος σπουδών, εις το αριστερόν μέρος οι αριθμοί του μαθητολογίου, βιβλίον σπουδών και πτυχίου ή απολυτηρίου ή ενδεικτικού ή αποδεικτικού. Εις το κείμενον αναγράφεται το ονοματεπώνυμον του μαθητού, το όνομα του πατρός και το επάγγελμα αυτού, ο τόπος της καταγωγής του μαθητού, ο Δήμος ή η Κοινότης εις το μητρώον της οποίας είναι εγγεγραμμένος, ο αριθμός του μητρώου εγγραφής, το έτος γεννήσεως και ο αριθμός και χρονολογία του πιστοποιητικού εγγραφής του μαθητού εις μητρώον αρρένων ως και η εκδούσα τούτο Αρχή, το θρήσκευμα του μαθητού, η τάξις, ης διήκουσε τα μαθήματα ολογράφως και αριθμητικώς, το σχολικόν έτος, καθ’ ο διήκουσε τα μαθήματα της τάξεως ταύτης, ο γενικός βαθμός δι’ ου εκρίθη άξιος απολύσεως ή προαγωγής ολογράφως και αριθμητικώς και η επιδειχθείσα διαγωγή του μαθητού ως και ο γενικός βαθμός της καθ’ έκαστον μάθημα ετησίας επιδόσεως του μαθητού. Αμέσως μετά το κείμενον αναγράφεται η φράσις «Ισχυρόν δια σχολικήν χρήσιν» εις τους τίτλους των σπουδών τους παρέχοντας δικαίωμα εγγραφής ή μετεγγραφής του μαθητού. Ως προς τα χορηγούμενα αποδεικτικά μετά την φράσιν «Ισχυρόν δια σχολικήν χρήσιν ή εξωσχολικήν χρήσιν κλπ.» θα επακολουθή η φράσις «το παρόν εξεδόθη τη αιτήσει του ………………... λαβούσης αριθ. πρωτ………….. υπέρ τούτου δε εξεδόθη και το υπ’ αριθ………….. ενδεικτικόν ή απολυτήριον». Μετά το κείμενον τίθεται η χρονολογία της εκδόσεως του τίτλου σπουδών και η υπογραφή του Διευθυντού ή του νομίμου αναπληρωτού του κλπ. (Αντί της σελ. 333(α)-340 Σελ. 333(β) Τεύχος 369-Σελ. 135 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης 32.Δ.γ.16 β)Εις τα αποδεικτικά μετεγγραφής, τα οποία χορηγούνται συμφώνως προς τας εκ των κειμένων διατάξεων απορρεούσας διατυπώσεις αναγράφεται εις το κείμενον ο αριθμός του εγγράφου και η εκπαιδευτική αρχή ήτις διέταξε την έκδοσιν, ο μέχρι της ημέρας της εκδόσεως του τίτλου σπουδών βαθμός επιδόσεως του μαθητού εκ γραπτής και προφορικής δοκιμασίας εις έν έκαστον μάθημα και η επιδειχθείσα διαγωγή ως και ο αριθμός των εις έκαστον μάθημα απουσιών. γ)Εις τα δι’ εξωσχολικήν χρήσιν αποδεικτικά σπουδών μετά το κείμενον και προ της χρονολογίας αναγράφεται η φράσις «δι’ εξωσχολικήν χρήσιν» εις δε τα απολυτήρια ή αποδεικτικά απολύσεως δεν αναγράφεται η φράσις «δια σχολικήν χρήσιν» ή «δι’ εξωσχολικήν χρήσιν». δ)Ως προς τους αλλοδαπούς μαθητάς αναγράφεται εις το κείμενον του τίτλου σπουδών και η υπηκοότης του μαθητού, το έτος γεννήσεως αυτού, ο αριθμός και η χρονολογία του σχετικού κατατεθέντος πιστοποιητικού και η εκδούσα τούτο αρχή. ε)Οι παντός είδους εκδιδόμενοι τίτλοι σπουδών φέρουν τας υπογραφάς των μελών του Καθηγητικού συλλόγου πλην των δεδικαιολογημένως απουσιαζόντων. ς)Απολυτήρια και αποδεικτικά απολυθέντων μαθητών ως και αποδεικτικά εξωσχολικής χρήσεως ή μετεγγραφής απασών των τάξεων δέον να φέρωσι την φωτογραφίαν του μαθητού κεκυρωμένην υπό του Διευθυντού του σχολείου, επιτρεπομένης της εκδόσεως αποδεικτικών απολύσεως περισσοτέρων του ενός και άνευ ουδενός περιορισμού, εις δε το κείμενον θα αναγράφηται ρητώς ο σκοπός της χρησιμοποιήσεως. Ομοίως επιτρέπεται η χορήγησις δι’ εξωσχολικήν χρήσιν πλειόνων αποδεικτικών της τελευταίας μαθητικής καταστάσεως αποδεικνυομένης ταύτης εκ του γεγονότος ότι δεν εζητήθη επαλήθευσις παρά σχολείου Μέσης Εκπαιδεύσεως του εκδοθέντος τίτλου σπουδών σχολικής χρήσεως. Εις τα ενδεικτικά θα επικολλάται φωτογραφία του μαθητού όταν ταύτα πρόκειται να χρησιμοποιηθώσι δι’ έτερον σχολείον. Ακύρωσις παρανόμων τίτλων ΄Αρθρ.55.-1.Εξελεγθέντος ότι μαθητής τις υπεβλήθη εις εισητήριον κατατακτήριον προαγωγικήν ή απολυτήριον εξέτασιν ή ενεγράφη κλπ. επί τη βάσει τίτλων μη παρεχόντων αυτώ τοιούτον δικαίωμα ή ότι εξητάσθη κατά τρόπον μη σύμφωνον προς τας υφισταμένας διατάξεις, τ’ αποτελέσματα των εξετάσεων ή η γενομένη εγγραφή κηρύσσονται άκυρα δι’ αποφάσεως του Γενικού Επιθεωρητού μετά πράξιν του Συλλόγου των διδασκόντων Καθηγητών εν τω Γυμνασίω οι δε εκδοθέντες συνεπεία  Σελ. 334(β) Τεύχος 369-Σελ. 136 τούτου τίτλοι σπουδών ανίσχυροι και άκυροι ως και αι εκ τούτων δημιουργηθείσαι καταστάσεις ή πάσα άλλη σχέσις. 2.Προκειμένου περί των Πρωτύπων σχολείων ήτοι της Βαρβακείου Προτύπου Σχολής και των Πειραματικών Σχολείων Πανεπιστημίων Αθηνών και Θεσσαλονίκης η πράξις των Συλλόγων των σχολείων τούτων κυρούται υπό του ασκούντος την εποπτείαν και επιθεώρησιν των Ιδρυμάτων τούτων. 3.Εις εξαιρετικάς περιπτώσεις κρινομένας υπό του Συλλόγου των διδασκόντων εν τω σχολείω μετ’ έγκρισιν του οικείου Γενικού Επιθεωρητού η ακύρωσις αύτη δύναται να είναι μερική, ο δε σύλλογος των καθηγητών δύναται να υποβάλη τον μαθητήν εις εξέτασιν επί των μαθημάτων, της τάξεως εκείνης ην αναγράφει ο ελεγχόμενος ως άκυρος τίτλος σπουδών, βάσει του οποίου το πρώτον ενεγράφη, εφ’ όσον από της δημιουργηθείσης μαθητικής καταστάσεως του μαθητού παρήλθε τριετία και πλέον και εν τω μεταξύ παρηκολούθησεν ως κανονικός πλέον μαθητής εν τω σχολείω τούτω περισσότερα των δύο σχολικών ετών. Η εξέτασις αύτη είναι γραπτή επί της διδακτέας ύλης της τάξεως εις τα μαθήματα, της οποίας κατά τας διατάξεις της παρούσης παραγράφου υποχρεούται να εξετασθή, διενεργείται δε υπό δύο Καθηγητών εν εκάστω μαθήματι, ο δε μέσος όρος των υπό των δύο εξεταστών καθηγητών διδομένων βαθμών αποτελεί τον βαθμόν εκάστου μαθήματος. Εν συνεχεία ο μαθητής ούτος υποβάλλεται εις νέαν εξέτασιν επί των μαθημάτων της τάξεως, ης, κατά το προηγούμενον της ακυρώσεως της εγγραφής του έτος, παρηκολούθησε τα μαθήματα, εις ην όμως περίπτωσιν ο μαθητής ούτος έχει απολυθή εκ του Γυμνασίου υποχρεούται ούτος να υποστή εκ νέου απολυτήριον εξέτασιν, η δε εξέτασις αύτη διενεργείται κατά τον αυτόν ως ανωτέρω τρόπον. Εις αμφοτέρας τας ως άνω περιπτώσεις εκδίδονται νέοι τίτλοι σπουδών υπέρ του μαθήματος τούτου. Εκλογή ύλης γραπτών δοκιμασιών Αστικών  Σχολείων ΄Αρθρ.56-58.(Ανεφέροντο εις την ύλην των γραπτών δοκιμασιών των μη υφισταμένων ήδη αστικών σχολείων ως και εις τα πρωτεύοντα μαθήματα αυτών). 32.Δ.γ.16 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης Απολυτήριος εξέτασις πτυχιούχων ΄Αρθρ.59.-1.Οι πτυχιούχοι της Ανωτάτης Σχολής Οικονομικών και Εμπορικών Επιστημών οι της Παντείου Ανωτάτης Σχολής Πολιτικών Επιστημών ως και οι πτυχιούχοι Ανωτέρας ή Ανωτάτης Σχολής Ξένου Πανεπιστημίου δύνανται να τύχουν απολυτηρίου Γυμνασίου κατόπιν ευδοκίμων απολυτηρίων εξετάσεων ενεργουμένων κατά τας εξεταστικάς περιόδους του Φεβρουαρίου, Ιουνίου ή Σεπτεμβρίου εν Γυμνασίω εις ο παραπέμπονται οι μεν των Ανωτάτων Σχολών της Αλλοδαπής υπό του αρμοδίου Γενικού Επιθεωρητού, οι δε πτυχιούχοι των Ξένων Σχολών υπό του Γενικού Επιθεωρητού των Ανεγνωρισμένων Σχολών της Αλλοδαπής. 2.Ως προς τον τρόπον της εξετάσεως της βαθμολογίας αυτών και την έκδοσιν των αποτελεσμάτων εφαρμόζονται αι διατάξεις του παρόντος Δ/τος εξετάζονται δε επί της διδακτέας ύλης της Η΄ τάξεως μόνον γραπτώς. Οι επιτυγχάνοντες υφίστανται εκ νέου εξέτασιν εις πάντα τα μαθήματα εντός των νομίμων εξεταστικών περιόδων. Γραπταί δοκιμασίαι μαθητων Εμπορικών Σχολών ΄Αρθρ.60.-Α) Ως προς τους μαθητάς της Α΄ τάξεως: α)Επί του μαθήματος των Ελληνικών εις έκθεσιν επί θέματος αναλόγου προς τα υπό του αναλυτικού προγράμματος καθοριζόμενα και εις γραφήν καθ’ υπαγόρευσιν και ερμηνείαν 6-8 στίχων αρχαίου Ελληνικού κειμένου εκ του διδασκομένου εν τη τάξει κατά το οικείον εξάμηνον και 3-4 απλάς γραμματικάς παρατηρήσεις. β)Επί του μαθήματος των Μαθηματικών εις λύσιν δύο εκ τριών προβλημάτων εκ της Αριθμητικής και ενός εκ δύο προβλημάτων εκ της Πρακτικής Γεωμετρίας, αναφερομένων εις την διδαχθείσαν κατά το οικείον εξάμηνον ύλην. γ)Επί του μαθήματος της Γαλλικής εις γραφήν καθ’ υπαγόρευσιν και ερμηνείαν κειμένου 6-8 στίχων εκ του διδαχθέντος εν τη τάξει κατά το οικείον εξάμηνον. δ)Επί πάντων των λοιπών θεωρητικών μαθημάτων εις ανάπτυξιν δύο εκ τριών ζητημάτων αναφερομένων εις την διδαχθείσαν κατά το οικείον εξάμηνον ύλην. Β)Ως προς τους μαθητάς της Β΄ τάξεως: α)Επί του μαθήματος των Νέων Ελληνικών εις έκθεσιν επί θέματος αναλόγου προς τα υπό του αναλυτικού προγράμματος καθοριζόμενα και εις γραφήν καθ’ υπαγόρευσιν και ερμηνείαν 6-8 στίχων αρχαίου ελληνικού κειμένου εκ του δεδιδαγμένου εν τη τάξει κατά το οικείον εξάμηνον και 3-5 γραμματικάς επ’ αυτού παρατηρήσεις. β)Επί του μαθήματος των Μαθηματικών ως και εις την Α΄ τάξιν. γ)Επί του μαθήματος των Εμπορικών (Εμποριολογίας) δύο εκ τριών ζητημάτων αναφερομένων εις την διδαχθείσαν εν τη τάξει κατά το οικείον εξάμηνον ύλην. δ)Επί του μαθήματος της Λογιστικής εις λύσιν μιας εκ των δύο ασκήσεων, αναφερομένων εις την διδαχθείσαν κατά το Β΄ εξάμηνον ύλην. Ο μέσος όρος της προφορικής και γραπτής βαθμολογίας του Β΄ εξαμήνου της Λογιστικής της τάξεως ταύτης αποτελεί τον ετήσιον βαθμόν του μαθήματος τούτου. ε)Επί του μαθήματος των Γαλλικών εις γραφήν καθ’ υπαγόρευσιν και ερμηνείαν 6-8 στίχων κειμένου εκ του διδαχθέντος εν τη τάξει κατά το οικείον εξάμηνον. ς)Εφ’ εκάστου των λοιπών θεωρητικών μαθημάτων ως ορίζεται δια τους μαθητάς της Α΄ τάξεως. Γ)Ως προς τους μαθητάς της Γ΄ τάξεως: α)Επί του μαθήματος των Ελληνικών εις έκθεσιν επί θέματος αναλόγου προς τα υπό του αναλυτικού προγράμματος καθοριζόμενα και εις γραφήν καθ’ υπαγόρευσιν και ερμηνείαν δεδιδαγμένου εν τη τάξει κατά το οικείον εξάμηνον κειμένου 6-8 στίχων αρχαίου ΄Ελληνος συγγραφέως και 3-5 γραμματικάς και συντακτικάς επ’ αυτού παρατηρήσεις. β)Επί του μαθήματος των Μαθηματικών ως και δια τους μαθητάς της Β΄ τάξεως. γ)Επί του μαθήματος της Λογιστικής εις λύσιν ενός εκ δύο ζητημάτων αναγομένων εις την διδαχθείσαν εν τη τάξει κατά το οικείον εξάμηνον ύλην. δ)Επί του μαθήματος των Εμπορικών (Εμποριολογία και Εμπορική Αλληλογραφία) εις την λύσιν δύο εκ τριών ζητημάτων της Εμποριολογίας και εκ της Αλληλογραφίας εις απαντήσεις εκ δύο έως τριών ερωτήσεων ή την σύνταξιν μιας επιστολής εκ της διδαχθείσης κατά το οικείον εξάμηνον ύλης. ε)Επί του μαθήματος των Γαλλικών εις γραφήν καθ’ υπαγόρευσιν και ερμηνείαν 6-8 στίχων κειμένου εκ του διδαχθέντος εν τη τάξει κατά το οικείον εξάμηνον και 3-4 γραμματικάς παρατηρήσεις. ς)Εφ’ εκάστου των λοιπών θεωρητικών μαθημάτων ως ορίζεται δια τους μαθητάς των δύο προηγουμένων τάξεων. Δ)Ως προς τους μαθητάς της Δ΄ τάξεως: α)Επί του μαθήματος των Ελληνικών εις έκθεσιν επί θέματος αναλόγου προς τα υπό του αναλυτικού προγράμματος καθοριζόμενα και εις γραφήν καθ’ υπαγόρευσιν και ερμηνείαν 8-10 στίχων κειμένου δεδιδαγμένου εν τη τάξει κατά το οικείον εξάμηνον και 4-5 γραμματικάς και συντακτικάς επ’ αυτού παρατηρήσεις. β)Επί του μαθήματος των Μαθηματικών εις  λύσιν   δύο  εκ    τριών   προβλημάτων  της  Εμπορι(Αντί των σελ. 341-343) Σελ. 341(α) Τεύχος 369-Σελ. 137 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης 32.Δ.γ.16 κής Αριθμητικής και δύο εκ τριών ασκήσεων εκ της Αλγέβρας. γ)Επί του μαθήματος της Λογιστικής εις λύσιν ενός εκ δύο ζητημάτων αναφερομένων εις την διδαχθείσαν εν τη τάξει κατά το οικείον εξάμηνον ύλην. δ)Επί του μαθήματος των Εμπορικών εις την λύσιν δύο εκ τριών ζητημάτων της Εμποριολογίας εκ της διδαχθείσης κατά το οικείον εξάμηνον ύλης. ε)Επί του μαθήματος των Αγγλικών εις γραφήν καθ’ υπαγόρευσιν και ερμηνείαν 6-10 στίχων τεμαχίου δεδιδαγμένου εν τη τάξει κατά το οικείον εξάμηνον και 3-4 γραμματικάς επ’ αυτού παρατηρήσεις. ς)Επί του μαθήματος των Γαλλικών εις γραφήν καθ’ υπαγόρευσιν και μετάφρασιν 8-10 στίχων εκ της διδαχθείσης, κατά το οικείον εξάμηνον ύλης και 4-5 γραμματικάς και συντακτικάς επ’ αυτού παρατηρήσεις. ζ)Επί των λοιπων θεωρητικών μαθημάτων εις λύσιν δύο εκ τριών ζητημάτων, αναφερομένων εις την διδαχθείσαν εν τη τάξει κατά το οικείον εξάμηνον ύλην. Ε)Ως προς τους μαθητάς της Ε΄ τάξεως: α)Επί του μαθήματος των Ελληνικών εις γραφήν καθ’ υπαγόρευσιν και ερμηνείαν 8-10 στίχων τεμαχίου δεδιδαγμένου εν τη τάξει κατά το οικείον εξάμηνον και 5-6 γραμματικάς και συντακτικάς επ’ αυτού παρατηρήσεις και εις έκθεσιν επί θέματος αναλόγου προς τα υπό του αναλυτικού προγράμματος καθοριζόμενα. β)Επί του μαθήματος των Μαθηματικών ως και δια την Δ΄ τάξιν. γ)Επί του μαθήματος της Λογιστικής εις λύσιν ενός εκ δύο ζητημάτων εκ της διδαχθείσης κατά το οικείον εξάμηνον ύλης. δ)Επί του μαθήματος των Εμπορικών (Εμποριολογία και Εμπορική αλληλογραφία) εις την λύσιν δύο εκ τριών ζητημάτων εκ της διδαχθείσης κατά το οικείον εξάμηνον ύλης της Εμποριολογίας και εις σύνταξιν μιας Εμπορικής επιστολής, αναγομένης εις την διδαχθείσαν κατά το οικείον εξάμηνον ύλης Αλληλογραφίας. ε)Επί του μαθήματος της Εμπορευματολογίας εις την ανάπτυξιν δύο εκ τριών ζητημάτων αναφερομένων εις την διδαχθείσαν κατά το οικείον εξάμηνον ύλην. ς)Επί του μαθήματος των Αγγλικών εις γραφήν καθ’ υπαγόρευσιν 6-8 στίχων δεδιδαγμένου τεμαχίου και μετάφρασιν εκ του αναγνωστικού της τάξεως και 4-6 στίχων αδιδάκτου κειμένου αναλόγου προς τας δυνάμεις των μαθητών και 4-5 γραμματικάς παρατηρήσεις. Σελ. 342(α) Τεύχος 369-Σελ. 138 ζ)Επί του μαθήματος των Γαλλικών εις γραφήν καθ’ υπαγόρευσιν 8-10 στίχων αδιδάκτου τεμαχίου αναλόγου προς τα εν τη τάξει διδασκόμενα και εις μεταφοράν εις το Γαλλικόν 4-5 στίχων φράσεων εκ της Ελληνικής και 4-5 γραμματικάς επ’ αυτού παρατηρήσεις. η)Επί των λοιπών θεωρητικών μαθημάτων εις λύσιν δύο εκ τριών ζητημάτων, αναφερομένων εις την διδαχθείσαν εν τη τάξει κατά το οικείον εξάμηνον ύλην. ΣΤ)Ως προς τους μαθητάς της ΣΤ΄ τάξεως: α)Επί του μαθήματος των Ελληνικών εις έκθεσιν επί θέματος αναλόγου προς τα υπό του αναλυτικού προγράμματος καθοριζόμενα και εις γραφήν καθ’ υπαγόρευσιν και ερμηνείαν 10-12 στίχων τεμαχίου δεδιδαγμένου εν τη τάξει και 5-6 γραμματικάς και συντακτικάς επ’ αυτού παρατηρήσεις. β)Επί του μαθήματος των Μαθηματικών ως και εις την Ε΄ τάξιν. γ)Επί του μαθήματος της Λογιστικής εις λύσιν μιας εκ δύο ασκήσεων εκ της διδαχθείσης εν τη τάξει ύλης. δ)Επί του μαθήματος των Εμπορικών (Εμποριολογίας και Αλληλογραφίας) εις την ανάπτυξιν δύο εκ τριών ζητημάτων εκ της Εμποριολογίας και εις την σύνταξιν μιας εμπορικής επιστολής εκ της διδαχθείσης εν τη τάξει ύλης. ε)Επί του μαθήματος της Εμπορευματολογίας ως και εις την Ε΄ τάξιν. ς)Επί του μαθήματος των Αγγλικών εις γραφήν καθ’ υπαγόρευσιν και μετάφρασιν 10-12 στίχων αδιδάκτου κειμένου ή επιστολής Εμπορικής Αλληλογραφίας και εις σύνταξιν απλής εκθέσεως εις αγγλικήν γλώσσαν και 4-6 γραμματικάς παρατηρήσεις. ζ)Επί του μαθήματος των Γαλλικών εις γραφήν καθ’ υπαγόρευσιν και μετάφρασιν 10-12 στίχων αδιδάκτου κειμένου ή επιστολής εμπορικής αλληλογραφίας και εις σύνταξιν απλής εκθέσεως εις γαλλικήν γλώσσαν και 4-6 γραμματικάς παρατηρήσεις. η)Επί πάντων των λοιπών θεωρητικών μαθημάτων εις λύσιν δύο εκ τριών ζητημάτων, αναφερομένων εις την διδαχθείσαν κατά το οικείον εξάμηνον ύλην. 2.Η γραπτή δοκιμασία εις μάθημα αποτελούν κλάδον του μαθήματος διεξάγεται εις διάφορον χρόνον κεχωρισμένως και ουχί εις τας αυτάς ώρας με τους λοιπούς κλάδους του μαθήματος. Η γραπτή δοκιμασία των Εμπορικών (Εμποριολογίας και Εμπορικής Αλληλογραφίας) διεξάγεται κατά τον αυτόν χρόνον. 32.Δ.γ.16 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης 3.Το μάθημα της Αγγλικής διδάσκεται εις απάσας τας τάξεις των Εμπορικών Σχολών ανά τρεις ώρας εις τας κατωτέρας τάξεις και ανά πέντε ώρας εις τας τρεις ανωτέρας. Δια την εξεταστέαν ύλην και τα θέματα των γραπτών δοκιμασιών επί του θέματος των Αγγλικών δια τας τρεις κατωτέρας τάξεις των Εμπορικών Σχολών ισχύει κατ’ αναλογίαν ό,τι και δια το μάθημα της Γαλλικής. Αι διατάξεις του παρόντος Δ/τος πλην των άρθρ. 35, 56, 57 και 58 έχουσιν εφαρμογήν και ως προς τας Εμπορικάς Σχολάς. 5.Επί του μαθήματος των Τεχνικών η εξέτασις αύτη συνίσταται ως προς μεν τους μαθητάς Α΄, Β΄, Γ΄,Δ΄ και Ε΄ τάξεων εις καλλιγράφησιν γραμμάτων του αλφαβήτου ή καλλιγράφησιν φράσεων ή στίχων και στενογραφίαν δια τας Δ΄ και Ε΄ τάξεις ως προς δε τους μαθητάς της ΣΤ΄ τάξεως η εξέτασις αύτη πλην της στενογραφίας, ως εν τω αναλυτικώ προγράμματι ορίζεται και εις ιχνογράφησιν εικόνος ή αντικειμένου αναλόγου προς τα εν τη τάξει διδαχθέντα. 6.Αι γραπταί δοκιμασίαι του Β΄ εξαμήνου των μαθητών της ΣΤ΄ τάξεως των Μέσων Εμπορικών Σχολών διενεργούνται επί της καθ’ όλον το διδακτικόν έτος διδαχθείσης ύλης. ΄Αρθρ.3.-(΄Ηδη ισχύουν οι διατάξεις του άρθρ. 8 Π.Δ. 104/1979, ΦΕΚ Α΄ 23, κατωτ. αριθ. 52). ΄Αρθρ.61.-(Αντικατεστάθη δια των διατάξεων των άρθρ. 3 και 4 Β.Δ. 353/1964, κατωτ. αριθ. 18). ΄Αρθρ.62.-(Κατηργήθη αντικατασταθέν δια των διατάξεων του άρθρ. 33 Β.Δ. 543/1965, κατωτ. αριθ. 20). Κατατακτήριοι εξετάσεις των εξ ιδιωτικών  σχολείων προερχομένων μαθητών ΄Αρθρ.63.-1.Ως προς τον τρόπον της διεξαγωγής των κατατακτηρίων εις δημόσια σχολεία των εξ ιδιωτικών σχολείων προερχομένων, τον καθορισμόν των ζητημάτων της εξετάσεως και της εξεταστέας ύλης, τον τρόπον εκδόσεως αποτελεσμάτων, την αναβαθμολόγησιν γραπτών δοκιμίων κλπ. έχουσιν εφαρμογήν αι διατάξεις του παρόντος Δ/τος. Πάντως ούτοι εξετάζονται επί της διδακτέας ύλης και ουχί επί της εις το ιδιωτικόν σχολείον διδαχθείσης τοιαύτης. 2.Οι επιθυμούντες να προσέλθωσιν εντός μιας των κατ’ ανωτέρω εξεταστικών περιόδων εις κατατακτήριον εξέτασιν υποβάλλουσι μέχρι της προτεραίας των εξετάσεων τα δικαιολογητικά των μετά των αιτήσεών των εις τον οικείον Γενικόν Επιθεωρητήν όστις ορίζει το σχολείον εις ο θα υποστώσι την κατατακτήριον εξέτασιν. 3.Μαθηταί εξ ιδιωτικών σχολείων προερχόμενοι και υφιστάμενοι κατατακτήριον εξέτασιν συμφώνως προς τας διατάξεις του παρόντος άρθρου λαμβάνουσι τίτλον, ανεξαρτήτως κατατάξεώς των έχοντα ισχύν τίτλου δημοσίου σχολείου. 4.Οι ούτω εξεταζόμενοι εν περιπτώσει αποτυχίας δύνανται κατά την κρίσιν του καθηγητικού συλλόγου να καταταχθώσι και εις κατωτέραν τάξιν εκείνης εις ην εφοίτησαν εν τω ιδιωτικώ σχολείω. ΄Ελεγχος δικαιολογητικών ΄Αρθρ.64.-1.Οι υφιστάμενοι απολυτήριον εξέτασιν μαθηταί εξ ιδιωτικών σχολείων ως και οι προσερχόμενοι προς εισητήριον εξέτασιν εις Δημόσια και εις ιδιωτικά σχολεία καταβάλλουσι χρηματικόν ποσόν οριζόμενον εκάστοτε δια κοινής αποφάσεως των επί της Εθνικής Παιδείας και Θρησκευμάτων και Οικονομικών Υπουργών, δι’ οδοιπορικά έξοδα των μελών των εξεταστικών επιτροπών και των εποπτευόντων τας εν λόγω εξετάσεις. Ωσαύτως δια της αυτής αποφάσεως καθορίζεται και ο τρόπος διαθέσεως των οδοιπορικών εξόδων εις τα μέλη της επιτροπής και τους επόπτας ως και πάσα άλλη λεπτομέρεια σχετική με τας εξετάσεις ταύτας. 2.(Κατηργήθη δια του Β.Δ. 31 Αυγ./26 Σεπτ.1957). ΄Αρθρ.65.-1.Οι δικαιούμενοι εξετάσεως δυνάμει των περί στρατευσίμων ευεργετικών διατάξεων, εφ’ όσον διαρκεί η στράτευσις αυτών και είναι μαθηταί των Γ΄, Δ΄, Ε΄ και ΣΤ΄ τάξεων δύνανται να προσέλθωσιν εφ’ άπαξ εις εξέτασιν δια τα μαθήματα ενός σχολικού έτους εντός μιας των εξεταστικών περιόδων του Ιουνίου ή Σεπτεμβρίου, εάν όμως είναι μαθηταί των Ζ΄ και Η΄ τάξεων δια δύο το πολύ φοράς δια τα μαθήματα δύο σχολικών ετών ενός καθ’ εκάστην προσέλευσιν. 2.Ως έχοντες την ιδιότητα του στρατιώτου δυναμένου να τύχη του εις τους στρατευσίμους παρασχεθέντος ευεργετήματος νοούνται οι εις τον στρατόν (Ξηράς, θαλάσσης, αέρος) κατατασσόμενοι προς εκπλήρωσιν θητείας είτε υποχρεωτικώς είτε εθελουσίως. Ωσαύτως ως στατεύσιμοι θεωρούνται και οι κατατασσόμενοι εις τα Σώματα Ασφαλείας, οι μεν της Χωροφυλακής διανύοντες τριετή υποχρέωσιν στρατιωτικής θητείας οι δε της Αστυνομίας πενταετή τοιαύτην. 3.Μαθηταί Δημοσίων και Ιδιωτικών σχολείων καλούμενοι εις τον στρατόν προ των εξετάσεων της εξεταστικής περιόδου του Ιουνίου υφίστανται την προαγωγικήν ή απολυτήριον αυτών εξέτασιν προ της περιόδου του Ιουνίου και ουχί ενωρίτερον της 10ης Μαΐου. 4.Οι των Ιδιωτικών σχολείων στρατευόμενοι  μαθηταί    κατά    την   αυτήν    ως    άνω   περίοδον (Αντί της σελ. 345(α) Σελ. 345(β) 267-103 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης 32.Δ.γ.16 υφίστανται την επί απολύσει εξέτασιν ουχί ενώπιον επιτροπών, αλλά εις το εγγύτερον της διαμονής των δημόσιον σχολείον. ΄Αρθρ.66.-Αι εις το Εξωτερικόν εκτελούμεναι εκδρομαί παρά σχολείων Μέσης Εκπαιδεύσεως πραγματοποιούνται μόνον τη εγκρίσει του επί της Εθνικής Παιδείας και Θρησκευμάτων Υπουργού. ΄Ελεγχος και αναβαθμολόγησις γραπτών  δοκιμίων ΄Αρθρ.67.-1.Ο Γυμνασιάρχης εκάστου σχολείου μετά την λήξιν των γραπτών δοκιμασιών ή των γραπτών των απολυτηρίων εξετάσεων, εάν ήθελε παρατηρήσει τυχόν γενομένην εις βάρος των μαθητών αδικίαν υποβάλλει εντός προθεσμίας οριζομένης κατωτέρω τα γραπτά δοκίμια, εφ’ ων παρετηρήθη η γενομένη κακή βαθμολόγησις, αυτεπαγγέλτως και υπό ιδίαν του ευθύνην εις τον οικείον Γενικόν Επιθεωρητήν προς έλεγχον και αναβαθμολόγησιν αυτών. Επίσης ο Γυμνασιάρχης υποβάλλει εις τον Γενικόν Επιθεωρητήν τα γραπτά δοκίμια, άτινα ήθελον τυχόν ζητηθή παρά του αρμοδίου Γενικού Επιθεωρητού εντός της κατωτέρω οριζομένης προθεσμίας. Ο Γενικός Επιθεωρητής εις ον υποβάλλονται τα γραπτά δοκίμια αφού ελέγξει και διαπιστώσει ότι ταύτα εβαθμολογήθησαν παρ’ αξίαν, συγκροτεί επιτροπήν ελέγχου και αναβαθμολογήσεως γραπτών δοκιμίων αποτελουμένην εκ Γενικών Επιθεωρητών των ειδικών μαθημάτων ή Γυμνασιαρχών ή και πρωτοβαθμίων καθηγητών της ειδικότητος του μαθήματος ή των μαθημάτων εις α γίνεται έλεγχος, ήτις προβαίνει εις τον έλεγχον και την αναβαθμολόγησιν ή μη των γραπτών δοκιμίων. 2.Προκειμένου περί μαθητών των προτύπων Γυμνασίων, της Βαρβακείου Προτύπου Σχολής και των Πειραματικών σχολείων των Πανεπιστημίων Αθηνών και Θεσσαλονίκης τα γραπτά δοκίμια αναβαθμολογούνται, της μεν Βαρβακείου Προτύπου Σχολής υπό επιτροπής καταρτιζομένης υπό του Πειραματικού Σχολείου Πανεπιστημίου Αθηνών υπό της αυτής Επιτροπής αναβαθμολογούνται και τα γραπτά του Πειραματικού Σχολείου του Πανεπιστημίου Θεσσαλονίκης. Προκειμένου δε περί των γραπτών του Πειραματικού Σχολείου Πανεπιστημίου Αθηνών ταύτα αναβαθμολογούνται υπό επιτροπής καταρτιζομένης υπό της Βαρβακείου Προτύπου Σχολής. 3.Η διαδικασία εκδόσεως εντολής προς υποβολήν των γραπτών δοκιμίων απάντων των σχολείων της Επικρατείας προς αναβαθμολόγησιν λαμβάνει χώραν εντός ανατρεπτικής προθεσμίας 15 ημερών από της λήξεως των γραπτών δοκιμασιών εκάστης εξεταστικής περιόδου. Σελ. 346(β) 267-104 4.Αντίγραφον του πρακτικού τούτου μετά του γραπτού δοκιμίου ή των γραπτών δοκιμασιών διαβιβάζεται υπό του Γενικού Επιθεωρητού, εις ον υπεβλήθησαν τα γραπτά δοκίμια εις τον Διευθυντήν του σχολείου, όστις αποφάσει του Συλλόγου των διδασκόντων προβαίνει εις την έκδοσιν του νέου αποτελέσματος συντασσομένου σχετικού πρακτικού αντίγραφον του οποίου υποβάλλεται εις το Υπουργείον και τον Γενικόν Επιθεωρητήν. 5.Κατά των παρ’ αξίαν βαθμολογησάντων καθηγητών επιβάλλονται αι νόμιμοι κυρώσεις υπό του Υπηρεσιακού Συμβουλίου εισηγήσει του Γενικού Επιθεωρητού εάν εκ της αναβαθμολογήσεως ήθελε προκύψει διαφορά βαθμολογίας τριών μονάδων και άνω. 6.Πλην της κατά το παρόν άρθρον επανορθώσεως των παρ’ αξίαν βαθμολογιών δεν επιτρέπεται δι’ άλλης διαδικασίας αναθεώρησις βαθμολογίας γραπτών δοκιμίων. 32.Δ.γ.16 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης Εποπτεία εξετάσεων Άρθρ.68.-(Κατηργήθη δια του άρθρ. 12 Ν.Δ. 441/ 1974, τόμ. 32Β σελ. 550,11). Κατατακτήριοι εξετάσεις Άρθρ.69.-1.Εις ας περιπτώσεις προβλέπεται υπό του παρόντος Δ/τος κατατακτήριος προαγωγική ή απολυτήριος εξέτασις των στρατευομένων μαθητών, αύτη διενεργείται ενώπιον Συλλόγου Καθηγητών του πλησιεστέρου της μονίμου κατοικίας των δημοσίου Γυμνασίου, ή και της μονάδος των εφ’ όσον υπηρετούσι, προφορικώς και γραπτώς κατά το οικείον αναλυτικόν πρόγραμμα διδακτέας ύλης της τάξεως, της οποίας υφίστανται την κατατακτήριον κλπ. εξέτασιν. 2.Ο υφιστάμενος απολυτήριον ή κατατακτήριον εξέτασιν μαθητής εξετάζεται και βαθμολογείται από δύο καθηγητών της ειδικότητος του μαθήματος ή συγγενούς προς το μάθημα τούτο καθηγητού (Φιλόλογος-Θεολόγος), (Μαθηματικός-Φυσικός), ο δε μέσος όρος των υπό των δύο καθηγητών διδομένων βαθμών αποτελεί τον γενικόν βαθμόν του μαθήματος, το δε αποτέλεσμα εκδίδεται συμφώνως προς τας ισχυούσας διατάξεις. Εις α μαθήματα δεν υπάρχει δεύτερος καθηγητής του αυτού ή συγγενούς μαθήματος βαθμολογεί ο ειδικός καθηγητής, δυναμένου του Διευθυντού του σχολείου, εφ’ όσον ήθελε κρίνει τούτο σκόπιμον, να συμβαθμολογηθή μετά του οικείου καθηγητού. Ο Διευθυντής ασκεί την εποπτείαν επί των εξετάσεων τούτων. 3.Καθ’ όμοιον τρόπον διενεργούνται και αι διατάξεις των κατ’ ιδίαν διδαχθέντων, αι προβλεπόμεναι υπό του Νόμ. 877/1943 ως ετροποποιήθη υπό του άρθρ. 13 του Ν.Δ. 2702/1953, πλην της εξεταζομένης ύλης, συνισταμένης εν προκειμένω εις την κατά το αναλυτικόν πρόγραμμα διδακτέαν ύλην των τάξεων των οποίων υφίσταται ο μαθητής την εξέτασιν. Άρθρ.70.-1.Ουδείς υφίσταται κατατακτήριον εξέτασιν προαγωγικήν ή απολυτήριον ως κατ’ οίκον διδαχθείς τα μαθήματα τάξεώς τινος σχολείου Μέσης Εκπαιδεύσεως, εξαιρέσει των υπό του Νόμ. 877/1943 προβλεπομένων ειδικών περιπτώσεων, ως ετροποποιήθη υπό του άρθρ. 13 του Ν.Δ. 2702/ 1953. 2.Εν ουδεμιά περιπτώσει επιτρέπεται οιαδήποτε εξέτασις μαθητού σχολείου Μέσης Εκπαιδεύσεως προ της παρόδου πλήρους διδακτικού έτους από της τελευταίας αυτού εξετάσεως εξαιρέσει των εξετάσεων των προβλεπομένων υπό των άρθρ. 51, 53 (παρ. 3) 55, 59, και 61 (παρ. 12) του παρόντος Δ/τος. 3.Απαγορεύεται απολύτως η ταυτόχρονος φοίτησις μαθητού εις πλείονα του ενός σχολεία Μέσης Εκπαιδεύσεως του αυτού τύπου. 4.Μαθηταί μη προσκομίζοντες νόμιμον τίτλον σπουδών εν ουδεμιά περιπτώσει γίνονται δεκτοί προς εγγραφήν ή εξέτασιν. 5.Οι εις έκαστον μαθητήν χορηγούμενοι τίτλοι σπουδών δέον να εμφαίνωσι την τελευταίαν αυτού μαθητικήν κατάστασιν. Τίτλοι σπουδών προγενεστέρας μαθητικής καταστάσεως εκδίδονται μόνον κατόπιν διαταγής του Υπουργείου και εφ’ όσον διαπιστωθή ότι ο χορηγηθείς τίτλος δεν πρόκειται να αντιστρατευθή εις νόμον τινά. «6.Όταν μαθητής σχολείου Μέσης Γενικής Εκπαίδευσης εγγράφεται ή μετεγγράφεται σε σχολείο που διδάσκεται διαφορετική ξένη γλώσσα απ’ αυτή που διδάχθηκε στο σχολείο προέλευσής του, ο βαθμός του στην ξένη γλώσσα δεν υπολογίζεται για την προαγωγή ή απόλυσή του, ούτε στο γενικό βαθμό προαγωγής ή απόλυσης. Η ρύθμιση αυτή ισχύει για τη σχολική χρονιά της εγγραφής ή μετεγγραφής του στο νέο σχολείο καθώς και για την επόμενη σχολική χρονιά φοίτησης. Το ίδιο ισχύει και στις περιπτώσεις: α)διετών μαθητών εφόσον στην τάξη επαναφοίτησής τους αλλάξει η διδασκόμενη ξένη γλώσσα (εκτός των διετών μαθητών της Α΄ τάξης Γυμνασίου) και β)μαθητών οι οποίοι εγγραφόμενοι ή μετεγγραφόμενοι σε άλλο σχολείο δεν αλλάζουν μεν ξένη γλώσσα, αλλά στην προηγούμενη τουλάχιστον τάξη, δε διδάχτηκαν στο σχολείο προέλευσής τους την ξένη γλώσσα, διότι δε γινόταν διδασκαλία της. Για τους μαθητές των παραπάνω κατηγοριών υπολογίζεται ο βαθμός τους στην ξένη γλώσσα, εφόσον ο κηδεμόνας τους ή οι ίδιοι (όταν είναι ενήλικοι) υποβάλουν στο σχολείο τους σχετική δήλωση το αργότερο μέχρι την ημερομηνία λήξης της διδασκαλίας των μαθημάτων». Η παρ. 6, όπως είχε συμπληρωθεί από το Π.Δ. 53/1973 (ΦΕΚ Α΄ 141), αντικαταστάθηκε ως άνω από την παρ. 1 άρθρ. 2 Π.Δ. 188/1985 (ΦΕΚ Α΄ 74), (κατωτ. αριθ. 84). Σύμφωνα με την παρ. 2 άρθρ. 2 άνω Π.Δ. 188/1985 «Εξαιρετικά και μόνο για το σχολικό έτος 1984-85 κατά την εξαγωγή του απολυτηρίου αποτελέσματος και κατά τον υπολογισμό του γενικού βαθμού απόλυσης δε λαμβάνεται υπόψη ο βαθμός της ξένης γλώσσας των μαθητών της τελευταίας τάξης Λυκείων Γενικής Εκπαίδευσης, οι οποίοι κατά τα δύο προηγούμενα έτη φοίτησής τους θεωρήθηκαν αδίδακτοι στην ξένη γλώσσα κατά την έννοια των διατάξεων της παρ. 6 του άρθρ. 70 του από 20.6/8.7.55 Β.Δ/τος, εκτός εάν οι μαθητές αυτοί καταθέσουν στο Λύκειο φοίτησής τους, το αργότερο μέχρι την ημερομηνία λήξης της διδασκαλίας των μαθημάτων, σχετική δήλωση ότι επιθυμούν να υπολογισθεί ο βαθμός τους στην ξένη γλώσσα». (Αντί για τη σελ. 347(ε) Σελ. 347(ζ) Τεύχος Η22-Σελ. 19 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης 32.Δ.γ.16 7.Οι εκ Ρουμανίας, Βουλγαρίας, Γιουγκοσλαβίας, Ρωσίας, Πολωνίας, Τσεχοσλοβακίας, Ουγγαρίας, Αλβανίας, Ανατολικής Γερμανίας, Κίνας και Βορείου Ηπείρου πρόσφυγες μαθηταί μη δυνηθέντες να λάβωσι τίτλον σπουδών εκ του σχολείου εις ο εφοίτων, δύνανται να υποστώσι βάσει υπευθύνου δηλώσεώς των κατατακτήριον ή απολυτήριον εξέτασιν εντός μιας των εξεταστικών περιόδων του Ιουνίου, Σεπτεμβρίου και Φεβρουαρίου απολυόμενοι ή κατατασσόμενοι εις ην τάξιν ήθελον κριθή ικανοί. Την εξέτασιν ταύτην υφίστανται ενώπιον εξεταστικής Επιτροπής οριζομένης υπό του αρμοδίου Γενικού Επιθεωρητού. Οι μαθηταί της ανωτέρω κατηγορίας εξετάζονται επί απλουστέρων θεμάτων εις τα Αρχαία Ελληνικά και Νέα Ελληνικά. Οι μαθηταί ούτοι εφ’ όσον παραιτούνται των ως ανωτέρω εξετάσεων εγγράφονται οποτεδήποτε εντός του σχολικού έτους, ουχί όμως πέραν του Β΄ διμήνου του Α΄ εξαμήνου, εις ην τάξιν δι’ αποφάσεως του Γενικού Επιθεωρητού των Σχολείων της Αλλοδαπής κρίνονται ικανοί αναλόγως της ηλικίας των ή του προσκομιζομένου τυχόν τίτλου σπουδών των. 8.Εις ας περιπτώσεις εξετάσεων συμβαθμολογούσι γραπτώς πλείονες του ενός Καθηγηταί οι δε βαθμοί οι διδόμενοι εν εκάστω μαθήματι υπό των εξεταστών καθηγητών, διαφέρουσι πλέον των τριών μονάδων υποχρεούνται οι βαθμολογούντες καθηγηταί να συντάξωσι σχετικήν έκθεσιν δικαιολογούντες την προκύπτουσαν διαφοράν, ήτις υποβάλλεται τη μερίμνη του Γυμνασιάρχου μετά του γραπτού δοκιμίου εις τον προϊστάμενον Γενικόν Επιθεωρητήν. Την έκθεσιν ταύτην ο Γενικός Επιθεωρητής διαβιβάζει εις Γυμνασιάρχην της περιφερείας του έχοντα την ειδικότητα του μαθήματος εφ’ ου προέκυψεν η διαφορά αύτη, ή εν ελλείψει τοιούτου εις τον ειδικόν Γενικόν Επιθεωρητήν, όστις γνωματεύει σχετικώς επί ταύτης και υποβάλλει ταύτην μεθ’ όλων των σχετικών εις τον Γενικόν Επιθεωρητήν υποχρεούμενον βάσει της γνωματεύσεως ταύτης και μόνης να διατάξη την αναβαθμολόγησιν ή μη του γραπτού δοκιμίου και την έκδοσιν του νέου αποτελέσματος. Ομοίως έκθεσιν οι εξετασταί καθηγηταί συντάσσουσι και υποβάλλουσι δια του Γυμνασιάρχου του Γυμνασίου εις τον Γενικόν Επιθεωρητήν και επί της παρατηρουμένης διαφοράς βαθμών τριών μονάδων και άνω επί προφορικής εξετάσεως. Εν τη περιπτώσει ταύτη υποβάλλεται εις νέαν εξέτασιν ο μαθητής υπό Καθηγητών οριζομένων υπό του οικείου Γενικού Επιθεωρητού. Σελ. 348(ζ) Τεύχος Η22-Σελ. 20 9.Εάν μεταξύ της προφορικής και γραπτής εξετάσεως υπάρχει διαφορά βαθμολογίας τριών μονάδων και άνω ο οικείος Καθηγητής υποχρεούται να συντάξη έκθεσιν δικαιολογών την προκύπτουσαν διαφοράν. Η έκθεσις αύτη εξετάζεται υπό του Διευθυντού του σχολείου και καταχωρίζεται εις τα πρακτικά. Εν η περιπτώσει ο Διευθυντής του Σχολείου κρίνει αδικαιολόγητον την υφισταμένην διαφοράν παραπέμπει την έκθεσιν μετά της σχετικής αναφοράς του διατυπώνων την γνώμην του εις τον αρμόδιον Γενικόν Επιθεωρητήν, δια την επιβολήν των νομίμων κυρώσεων. 10.Οι μαθηταί των σχολείων αρμοδιότητος Μέσης Εκπαιδεύσεως και των μαθητών των ιδιωτικών σχολείων στρατευθέντες ή στρατευόμενοι κατά την διάρκειαν της φοιτήσεώς των δύνανται διαρκούσης της στρατεύσεώς των να υφίστανται την προαγωγικήν ή απολυτήριον εξέτασιν του έτους της διακοπής της φοιτήσεώς των εις το εγγύτερον της Μονάδος ένθα υπηρετούσι κατά τινα των εξεταστικών περιόδων του Ιουνίου ή Σεπτεμβρίου, ληξάσης δε της στρατεύσεώς των εντός μιας των τριών πρώτων εξεταστικών περιόδων του Ιουνίου, Σεπτεμβρίου ή Ιουνίου του επομένου έτους από της εκ των τάξεων του στρατού απολύσεώς των. 11.Επιτρέπεται εις τους στρατευθέντας ή στρατευομένους μαθητάς να υφίστανται κατατακτήριον, προαγωγικήν ή απολυτήριον εξέτασιν εις τα μαθήματα της τάξεως ης εκέκτηντο τα προσόντα προς εγγραφήν ή εις ην ενεγράφησαν και ουδόλως εφοίτησαν λόγω της στρατεύσεώς των εντός μεν μιας των εξεταστικών περιόδων του Ιουνίου ή Σεπτεμβρίου εφ’ όσον διαρκεί η στράτευσίς των, κατά τινα δε των εξεταστικών περιόδων Ιουνίου ή Σεπ/βρίου των τριών πρώτων εξεταστικών περιόδων από της εκ των τάξεων του στρατού απολύσεώς των. Η ανωτέρω περίπτωσις τελεί υπό την προϋπόθεσιν ότι η στράτευσις του μαθητού έλαβε χώραν το βραδύτερον εντός τριετίας αφ’ ης ούτος απέκτησε τα προσόντα εγγραφής εις την τάξιν δι’ ην υφίσταται την εξέτασιν ή αφ’ ης παρήλθεν η τελευταία εξεταστική περίοδος εντός της οποίας εδικαιούτο εις εξέτασιν. 12.Μαθηταί τέκνα Δημοσίων ή Στρατιωτικών διατριψάντων επί αποστολή εις το Εξωτερικόν και επιστρέφοντες εις την ημεδαπήν μετά την λήξιν της προθεσμίας εγγραφών δύνανται να υποστώσιν κατατακτήριον εξέτασιν ως κατ’ οίκον διδαχθέντες τα μαθήματα της τάξεως εις την οποίαν εδικαιούντο να εγγραφώσι και φοιτήσωσι μετά την εκ της αλλοδαπής επάνοδόν των. 13.Εις εκτάκτους περιπτώσεις λόγω απροβλέπτων συμβάντων και γεγονότων δύναται ο Υπουργός δι’ αποφάσεώς του να παρατείνη τας πάσης φύσεως προθεσμίας εγγραφών, εξετάσεων και της λήξεως του διδακτικού και σχολικού έτους των Γυμνασίων και Εμπορικών Σχολών. 32.Δ.γ.16 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης 14.Όταν μεταξύ γραπτής και προφορικής βαθμολογίας επί μαθήματός τινος εξαμήνου παρουσιάζεται διαφορά τριών μονάδων και άνω και εις περίπτωσιν καθ’ ην η προφορική είναι μικροτέρα της γραπτής υποχρεούται ο Διευθυντής του σχολείου τη αιτήσει του πατρός ή κηδεμόνος του ενδιαφερομένου μαθητού, να συγκροτήση επιτροπήν αποτελουμένην εξ αυτού ή του νομίμου αναπληρωτού, ως Προέδρου, εκ του διδάσκοντος και ενός ετέρου καθηγητού της ειδικότητος του μαθήματος, εις ο προκύπτει η ως άνω διαφορά, ήτις προβαίνει εις προφορικήν εξέτασιν του μαθητού επί της ύλης της διδαχθείσης κατά το β΄ εξάμηνον του εξαμήνου τούτου. Η δια την νέαν ταύτην εξέτασιν αίτησις δέον να κατατίθεται εις το Γραφείον του Γυμνασίου δια μεν το Α΄ εξάμηνον μέχρι τέλους Φεβρουαρίου δια δε το Β΄ εξάμηνον μέχρι της (1ης Ιουλίου) εκάστου σχολικού έτους. Αντί της ανωτέρω ημερομηνίας ωρίσθη η 20ή Ιουνίου, δια του Π.Δ. 352 της 27/31 Μαΐου 1975 (ΦΕΚ Α΄ 103). Δια την εφαρμογήν των διατάξεων του παρόντος ο Διευθυντής του σχολείου υποχρεούται εις την ανακοίνωσιν των βαθμών των προφορικών και γραπτών δοκιμασιών δια τας περιπτώσεις μόνον της παρατηρουμένης διαφοράς. «15.Δια μαθητάς της ΣΤ΄ τάξεως Γυμνασίου μη διδαχθέντας το μάθημα των Τεχνικών εις την Ε΄ τάξιν δεν λαμβάνεται υπ’ όψιν βαθμός εις το μάθημα τούτο δια την εξαγωγήν του Γενικού βαθμού απολύσεως». Η παρ. 15 προσετέθη δια του Π.Δ. 211 της 13/22 Μαρτ. 1974 (ΦΕΚ Α΄ 76). Μεταβατικαί διατάξεις ΄Αρθρ.4.-(΄Ηδη ισχύουν οι διατάξεις του άρθρ. 8 Π.Δ. 104/1979, ΦΕΚ Α΄ 23, κατωτ. αριθ. 52). Άρθρ.71.-1.Μαθηταί σχολείων Μέσης Εκπαιδεύσεως μη δυνηθέντες να υποστώσι την νόμιμον επί προαγωγή ή απολύσει εξέτασίν των κατά τας εξεταστικάς περιόδους Ιουνίου, Σεπτεμβρίου λόγω συμμετοχής των εις πολεμικάς επιχειρήσεις εν Κορέα υφίστανται ταύτην κατά τας επομένας εξεταστικάς περιόδους μηνών Φεβρουαρίου, Ιουνίου, Σεπτεμβρίου. Οι μαθηταί ούτοι μετά την εξέτασιν ταύτην εγγράφονται ευθύς αμέσως εις ην τάξιν θα προαχθώσι και θεωρούνται ως κανονικοί μαθηταί μη λαμβανομένων υπ’ όψιν των απουσιών ας εσημείωσαν μέχρι της ημέρας της εγγραφής των δια τον χαρακτηρισμόν της ελλιπούς φοιτήσεως. Οι ούτως εγγραφόμενοι μαθηταί εξετάζονται κατά τας εξεταστικάς περιόδους Ιουνίου ή Σεπτεμβρίου γραπτώς επί της καθ’ όλον το διδακτικόν έτος διδαχθείσης εν τη τάξει ύλης, γενικός δε βαθμός εκάστου μαθήματος είναι ο μέσος όρος του βαθμού της γραπτής εξετάσεως εν εκάστω μαθήματι και του βαθμού της προφορικής εξετάσεως, ον θα λάβωσι κατά το διάστημα της φοιτήσεώς των από της εγγραφής των μέχρι της λήξεως του διδακτικού έτους. 2.Μαθηταί ή μαθήτριαι των εν Ελλάδι λειτουργούντων Κολλεγίων αρρένων Ψυχικού και Θηλέων Ελληνικού διακόψαντες τας εις τα σχολεία ταύτα σπουδάς των λόγω χορηγηθείσης εις αυτούς υποτροφίας Εξωτερικού δύνανται να υποστώσιν εις μίαν των εξεταστικών περιόδων του Ιουνίου, Σεπτεμβρίου 1955 και Φεβρουαρίου 1956 την εξέτασιν της παρ. 2 του άρθρ. 53 του παρόντος Δ/τος ενώπιον της κατά τας διατάξεις του άρθρ. 62 του αυτού Δ/τος συγκροτουμένης Επιτροπής του Σχολείου εις ο κατά τον χρόνον της διακοπής της φοιτήσεώς των είχον εγγραφή. Ούτοι εξετάζονται γραπτώς και εφ’ ολοκλήρου της κατά το αναλυτικόν πρόγραμμα διδασκομένης ύλης. Γενικός Βαθμός εκ της τοιαύτης εξετάσεως είναι ο βαθμός ο προκύπτων εκ του μέσου όρου των βαθμών των διδομένων υπό των Καθηγητών της Επιτροπής των βαθμολογούντων τα γραπτά δοκίμια. Άρθρ.72.-Δια του παρόντος Δ/τος καταργούνται από της δημοσιεύσεώς του εις την Εφημερίδα της Κυβερνήσεως το από 9/11 Μαΐου 1950 Β.Δ/μα (Τ.Α΄ Φ.Ε.Κ. 114), το από 13/15 Δεκ. 1951 (Φ.Ε.Κ. 317), το από 15/12/1950-10/1/1951 Β.Δ/μα (Φ.Ε.Κ. 14), το από 7/14 Ιουν. 1952 Β.Δ/μα (Φ.Ε.Κ. 164), το από 3/30 Ιαν. 1953 Β.Δ/μα (Φ.Ε.Κ. 18), το από 30 Ιαν.-1 Φεβρ. 1954 Β.Δ/μα (Φ.Ε.Κ. 17) και το από 17 Ιουλ.-7 Αυγ. 1954 Β.Δ/μα (Φ.Ε.Κ. 176). Άρθρ.73.-Αι διατάξεις των άρθρ. 1, 47, 51, και 71 του παρόντος Δ/τος  τίθενται εν ισχύϊ από της δημοσιεύσεώς του δια της Εφημερίδος της Κυβερνήσεως αι δε λοιπαί από του επιόντος Σχολικού έτους 19551956. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. (Αντί για τη σελ. 349(β) Σελ. 349(γ) Τεύχος 707-Σελ. 91 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης 32.Δ.γ.16 ΄Αρθρ.5.-(΄Ηδη ισχύουν οι διατάξεις του άρθρ. 13 Π.Δ. 104/1979, ΦΕΚ Α΄ 23, κατωτ. αριθ. 52). ΄Αρθρ.6.-(΄Ηδη ισχύουν οι διατάξεις του άρθρ. 12 Π.Δ. 104/1979, ΦΕΚ Α΄ 23, κατωτ. αριθ. 52). ΄Αρθρ.7-12.-(΄Ηδη ισχύουν οι διατάξεις των άρθρ. 14 έως 19 Π.Δ. 104/1979, ΦΕΚ Α΄ 23, κατωτ. αριθ. 52). Απουσίαι μεταγγραφομένων ΄Αρθρ.13.-1.Ο μετεγγραφόμενος εις σχολείον ετέρας πόλεως μαθητής δεν λογίζεται απουσιάζων των μαθημάτων δια τας ημέρας, αίτινες απαιτούνται δια την μετάβασίν του από της μιάς πόλεως εις την άλλην. 2.Εάν από της διακοπής της φοιτήσεως από του ενός σχολείου μέχρι της της προσελεύσεως του μετεγγραφομένου μαθητού εις το σχολείον της νέας διαμονής του εμεσολάβησε κατά την κρίσιν του Καθηγητικού συλλόγου χρόνος μεγαλύτερος του απολύτως αναγκαίου δια το ταξείδιον, σημειούνται αι εις τας πλεοναζούσας ημέρας αναφερόμεναι απουσίαι, αίτινες και λογίζονται δια τον καθορισμόν της τακτικής ή μη φοιτήσεως του μαθητού τούτου. ΚΕΦΑΛΑΙΟΝ Γ΄ ΠΕΙΘΑΡΧΙΚΑΙ ΚΥΡΩΣΕΙΣ Διαγωγή Μαθητών